
UZNESENIE VLÁDY SLOVENSKEJ REPUBLIKY

č. 414
z 12. septembra 2018
k návrhu na podpis Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (OP-CAT) s výhradou ratifikácie
	Číslo materiálu:
	28744/2018

	Predkladateľ:
	minister spravodlivosti


Vláda

A. súhlasí 

A.1. s podpisom Opčného protokolu k Dohovoru OSN proti mučeniu a inému krutému, neľudskému alebo ponižujúcemu zaobchádzaniu alebo trestaniu (OP-CAT) (ďalej len „opčný protokol“) s výhradou ratifikácie;
B. odporúča 

prezidentovi SR 

B.1. splnomocniť ministra zahraničných vecí a európskych záležitostí a ako alternáta stáleho predstaviteľa Slovenskej republiky pri OSN v New Yorku na podpis opčného protokolu s výhradou ratifikácie;
C. ukladá 

ministrovi spravodlivosti 

C.1. vykonať právnu analýzu opčného protokolu a v prípade potreby predložiť na rokovanie vlády návrh potrebných legislatívnych úprav na zabezpečenie vykonávania opčného protokolu

do 31. decembra 2018

C.2. po vykonaní právnej analýzy a po prijatí potrebných legislatívnych opatrení
zabezpečujúcich vykonávanie opčného protokolu, predložiť na rokovanie vlády návrh na ratifikáciu opčného protokolu

do 31. decembra 2019.
Vykonajú:
minister spravodlivosti 
minister zahraničných vecí a európskych záležitostí 
Na vedomie:
prezident SR 

predseda Národnej rady SR 

generálny prokurátor 

